Ислам Назарқожаұлы Сәтбаев

Ислам Назарқожаұлы Сәтбаев (21 қыркүйек 1998, Алматы) — қазақстандық нысана көздеуші, 2024 жылғы Жазғы Олимпиада ойындарының қола жүлдегері (аралас жұпта Александра Ле екеуі).

2022 жылғы Азия ойындарында қола жүлдегер атанды.

 Өмірбаяны 
Ислам Сәтбаев 1998 жылы Алматы қаласында дүниеге келген. Нысана көздеумен айналысуды 7-сыныптан бастады. Сәтбаев балалар-жасөспірімдер спорт мектебінде бес жыл жаттыққаннан кейін мамандандырылған жоғары спорт шеберлігі мектебіне ауысып, Қазақстанның еңбек сіңірген жаттықтырушысы Геннадий Романович Насоновпен бірге жаттығып, күні бүгінге дейін бірге қызмет етіп келеді. 

 Карьерасы 
2021 жылы оқ атудан Азия чемпионатының жеңімпазы атанды

2023 жылы Бакуде өткен әлем чемпионатында спортшы 10 метрлік пневматикалық мылтықтан атуда төртінші орын алып, 2024 жылы Парижде өтетін жазғы Олимпиада ойындарына қатысуға квота алды. 

2022 жылы Қытайда өткен Жазғы Азия ойындарында қола жүлдегер атанды. 

2024 жылы 27 шілдеде Парижде өткен Олимпиада ойындарында пневматикалық винтовкадан атудан (Александра Лемен бірге) аралас жұпта қола жүлдегер атанды.
 Дереккөздер 

 Сілтемелер 

Санат:Алфавит бойынша нысана көздеушілер
Санат:Қазақстан нысана көздеушілері
Санат:2024 жылғы Жазғы Олимпиада ойындарының қола жүлдегерлері